**ΣΕΜΙΝΑΡΙΟ ΤΟΥ ΕΚΑΒ ΓΙΑ ΚΑΡΠΑ ΣΕ ΜΑΘΗΤΕΣ ΤΟΥ 5ου ΓΕΛ ΤΡΙΚΑΛΩΝ**

Στις 29,30 Νοεμβρίου 2022 διασώστες του ΕΚΑΒ ύστερα από πρόσκλησή μας ήρθαν στο σχολείο και πραγματοποίησαν βιωματικό σεμινάριο ΚΑΡΠΑ σε μαθητές της Α Λυκείου. Η πρόσκληση έγινε στα πλαίσια του μαθήματος της Βιολογίας.

Οι μαθητές το παρακολούθησαν με μεγάλο ενδιαφέρον, διατύπωσαν πολλές ερωτήσεις και έκαναν και οι ίδιοι ΚΑΡΠΑ σε προπλάσματα με την καθοδήγηση των διασωστών.

Τους έδειξαν πως χρησιμοποιείται ο εκπαιδευτικός απινιδωτής, πως βάζουμε ένα θύμα που έχει χάσει τις αισθήσεις του σε θέση ασφαλείας μέχρι να έρθει βοήθεια, τι κάνουμε σε περίπτωση πνιγμού από φαγητό.

Μακάρι να μη χρειαστεί ποτέ να χρησιμοποιήσουν αυτά που έμαθαν. όμως επειδή το σχολείο θέλει να προετοιμάσει ενεργούς πολίτες, είμαστε βέβαιοι ότι πολλοί από τους μαθητές μας θα μπορέσουν να προσφέρουν τις πρώτες βοήθειες. αν χρειαστεί ,σε συνανθρώπους τους και ίσως να σώσουν μια ζωή.

Θα ήθελα να ευχαριστήσω το ΕΚΑΒ για την άμεση ανταπόκριση. καθώς και τους διασώστες Μπάτζιου Ιφιγένεια, Ρακοβίτη Βασίλη, Οικονόμου Γιώργο για την άψογη παρουσίαση. Στη διάρκειά της κατάφεραν να τραβήξουν την προσοχή των μαθητών με την μέθοδο που χρησιμοποίησαν ,δεν άφησαν καμία ερώτηση αναπάντητη και πρόβαλαν βιντεάκια. που κάποια συγκίνησαν τα παιδιά και κάποια τα χαλάρωσαν.

 ***Η υπεύθυνη καθηγήτρια***

 ***Χύτα Μαρία***